Yleisurheilun maailmanmestaruuskilpailut 2005
Tulokset > Naiset > Juoksu- ja kävelylajit

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 100 m | Lauryn Williams  Yhdysvallat | 10,93 | Veronica Campbell  Jamaika | 10,95 SB | Christine Arron  Ranska | 10,98 |
100 m: Kovassa vesisateessa juostun tasaisen loppukilpailun voitti Yhdysvaltojen Lauryn Williams vain kahden sekunnin sadasosan erolla ennen Jamaikan Campbellia. Suurin ennakkosuosikki, Ranskan Christine Arron, jäi kolmanneksi. Suomen Heidi Hannula oli 2. alkuerien 22. nopein ajalla 11,52. Alkuerät Puolivälierät Välierät Loppukilpailu
| 200 m | Allyson Felix  Yhdysvallat | 22,16 | Rachelle Boone-Smith  Yhdysvallat | 22,31 | Christine Arron  Ranska | 22,31 (SB) |
200 m: Loppukilpailun ennakkosuosikkeja olivat Yhdysvaltojen Allyson Felix, Ranskan Christine Arron sekä Jamaikan Veronica Campbell. Loppukilpailun puolivälissä Arron oli kärjessä, mutta viimeisen viidenkymmenen metrin aikana Felix nousi hänen ohitseen ja voitti maailmanmestaruuden. Myös Yhdysvaltojen Rachelle Boone-Smith ohitti lopussa ranskalaisen. Alkuerät Välierät Loppukilpailu
| 400 m | Tonique Williams-Darling  Bahama | 49,55 SB | Sanya Richards  Yhdysvallat | 49,74 | Ana Guevara  Meksiko | 49,81 SB |
400 m: Olympiavoittaja Williams-Darling nousi sateessa käydyn kilpailun voittajaksi viime metreillä ennen siihen saakka johtanutta Richardsia. Puolustava maailmanmestari, Meksikon Ana Guevara, juoksi kolmanneksi. Suomen Kirsi Mykkänen oli alkuerien 36. nopein ajalla 53,10 karsiutuen näin jatkosta. Alkuerät Välierät Loppukilpailu
| 800 m | Zulia Calatayud  Kuuba | 1.58,82 | Hasna Benhassi  Marokko | 1.59,42 | Tatjana Andrianova  Venäjä | 1.59,60 |
800 m: Loppukilpailun aluksi Mosambikin Maria Mutola otti johtopaikan, jonka hän piti toiselle kierrokselle asti. Puolimatkan väliaika oli 60,7. Viimeisen kierroksen takasuoralla Venäjän Andrianova nousi kärkeen ja Kuuban Calatayud seurasi häntä. Loppusuoralla Calatayud ratkaisi kilpailun voiton. Marokon Hasna Benhassi nousi lopussa Andrianovan ohi toiseksi. Mutola jäi kilpailussa neljänneksi. Alkuerät Välierät Loppukilpailu
| 1 500 m | Tatjana Tomašova  Venäjä | 4.00,34 | Olga Jegorova  Venäjä | 4.01,46 | Bouchra Ghezielle  Ranska | 4.02,45 |
1 500 m: Loppukilpailun alussa Venäjän Jelena Soboleva otti kärkipaikan, jonka piti viimeiselle kierrokselle saakka. Ensimmäisen kierroksen väliaika oli 66,28, toisen 2.12,68 ja kolmannen 3.19,97. 250 metriä ennen maalia Bahrainin Maryam Yusuf Jamal nousi kärkeen, mutta hieman myöhemmin neljä venäläisjuoksijaa ohitti hänet. Ohituksessa Julija Tšiženko törmäsi Jamaliin, joka putosi vauhdista. Loppusuoralla hallitseva maailmanmestari Tatjana Tomašova ratkaisi maailmanmestaruuden, Tšiženko juoksi maaliin toisena ja Olga Jegorova kolmantena. Kilpailun jälkeen Tšiženko hylättiin, jolloin pronssille nousi Ranskan Bouchra Ghezielle. Suomen Johanna Risku karsiutui alkuerissä. Alkuerät Loppukilpailu
| 5 000 m | Tirunesh Dibaba  Etiopia | 14.38,59 CR | Meseret Defar  Etiopia | 14.39,54 SB | Ejegayehu Dibaba  Etiopia | 14.42,47 |
5 000 m: Loppukilpailun aluksi kärjessä juoksi Valko-Venäjän Volha Krautsova. Myöhemmin Kiinan Sun Yingjie nousi kärkeen. Kahden kilometrin väliaika oli 5.53. Sun johti kilpailua, kunnes sitä oli jäljellä kaksi kierrosta, jolloin Kiinan Xing Huina nousi kärkeen. 330 metriä ennen maalia Etiopian neljä juoksijaa aloittivat kirinsä, johon muut eivät pystyneet vastaamaan. Tirunesh Dibaba nousi loppusuoralla maailmanmestaruuteen ennen Meseret Defaria. Ejegayehu Dibaba juoksi kolmanneksi ja Meselech Melkamu neljänneksi. Alkuerät Loppukilpailu
| 10 000 m | Tirunesh Dibaba  Etiopia | 30.24,02 | Berhane Adere  Etiopia | 30.25,41 SB | Ejegayehu Dibaba  Etiopia | 30.26,00 |
10 000 m: Yhdistyneen kuningaskunnan Paula Radcliffe veti ensimmäiset 5 000 metriä aikaan 15.16. Tämän jälkeen kärkeen nousi Kenian Edith Masai. Etiopialaiset irtosivat muista kilpailijoista viimeisen kilometrin aikana ja ottivat kolmoisvoiton. Voittaja Tirunesh Dibaba juoksi viimeisen kierroksen aikaan 58,5. Lopputulokset
| Maraton | Paula Radcliffe  Yhdistynyt kuningaskunta | 2.20.57 CR | Catherine Ndereba  Kenia | 2.22.01	SB | Constantina Tomescu  Romania | 2.23.19 |
Maraton: Paula Radcliffe lähti vetämään joukkoa heti juoksun alussa. Viiden kilometrin väliaika oli 16.47 ja kymmenen kilometrin 33.23, jolloin kärkiryhmässä oli Radcliffen lisäksi enää Japanin Yumiko Hara sekä Etiopian Asha Gigi. Viidentoista kilometrin kohdalla Romanian Constantina Tomescu nousi kärkiryhmään. Hara puolestaan putosi siitä ennen puolimatkaa. Puolimatkan jälkeen Radcliffe, Kenian Catherine Ndereba ja Tomescu irtosivat muista juoksijoista. Radcliffe voitti ylivoimaisesti uudella kisaennätyksellä 2.20.57. Ndereba oli toinen ja Tomescu sai pidettyä Etiopian Derartu Tulun takanaan ja voitti pronssia. Suomen Maija Oravamäki oli 42. ajalla 2.43.31. Lopputulokset
| 100 m aitajuoksu | Michelle Perry  Yhdysvallat | 12,66 | Delloreen Ennis-London  Jamaika | 12,76 | Brigitte Foster-Hylton  Jamaika | 12,76 |
100 m aitajuoksu: Puolustava maailmanmestari, Kanadan Perdita Felicien ei selviytynyt välieristä loppukilpailuun. Yhdeksännellä aidalla Yhdysvaltain olympiavoittaja Joanna Hayes kompastui aitaan ja menetti mitalin. Entinen seitsenottelija Michelle Perry voitti juoksun lopulta selvästi. Suomen Hanna Korell karsiutui alkuerissä ajallaan 13,39. Alkuerät Välierät Loppukilpailu
| 400 m aitajuoksu | Julija Petšonkina  Venäjä | 52,90 WL | Lashinda Demus  Yhdysvallat | 53,27 PB | Sandra Glover  Yhdysvallat | 53,32 PB |
400 m aitajuoksu: Kilpailun ennakkosuosikkina oli venäläinen maailmanennätysnainen Julija Petšonkina. Hän aloitti loppukilpailun rauhallisesti, ja ensimmäiset 150 metriä kilpailua johti Yhdysvaltain Lashinda Demus. Loppusuoralle tultaessa Petšonkina oli noussut kärkeen ja kaksi Yhdysvaltain juoksijaa olivat seuraavina. Petšonkinan vauhti säilyi maaliin saakka ja hän voitti maailmanmestaruuden kauden kärkituloksella 52,90. Yhdysvaltalaisista Lashinda Demus oli lopussa vahvempi ja voitti hopeaa. Alkuerät Välierät Loppukilpailu
| 3 000 m estejuoksu | Dorcus Inzikuru  Uganda | 9.18,24 KE | Jekaterina Volkova  Venäjä | 9.20,49 PB | Jeruto Kiptum  Kenia | 9.26,95 NR |
3 000 m estejuoksu: Naisten estejuoksu oli ensimmäistä kertaa MM-kisojen ohjelmassa. Ugandan Inzikuru otti heti ensimmäisellä kierroksella vauhdinpitäjän tehtävät ja johti kilpailua maaliin saakka. Suomen Anni Tuimala keskeytti omassa alkuerässään. Alkuerät Loppukilpailu
| 20 km kävely | Olimpiada Ivanova  Venäjä | 1.25.41 ME | Ryta Turava  Valko-Venäjä | 1.27.05 NR | Susana Feitor  Portugali | 1.28.44 SB |
20 km kävely: Venäjän Ivanova hallitsi kilpailua alusta loppuun ja voitti uudella maailmanennätysajalla. Voitostaan ja maailmanennätyksestään hän ansaitsi yhteensä 160 000 dollaria. Suomen Outi Sillanpää oli kilpailun maaliin päässeistä viimeinen eli kolmaskymmenesviides ajalla 1.41.03. Lopputulokset
| 4 × 100 m |  Yhdysvallat (Angela Daigle, Muna Lee, Me'Lisa Barber, Lauryn Williams) | 41,78 WL |  Jamaika (Danielle Browning, Sherone Simpson, Aleen Bailey, Veronica Campbell) | 41,99 SB |  Valko-Venäjä (Julija Nestsjarenka, Natallja Salahub, Alena Neumjaržytskaja, Aksana Drahun) | 42,56 NR |
4 × 100 m: Venäjä putosi Suomen ohella jo alkuerissä. Loppukilpailun ehdoton ennakkosuosikki oli Yhdysvallat. Ensimmäisellä osuudella kärjessä juoksivat Yhdysvallat ja Jamaika. Ranskan joukkueella oli ongelmia ensimmäisessä vaihdossa, ja joukkue menetti mahdollisuutensa voittoon. Yhdysvallat voitti lopulta selvästi, Jamaika juoksi toiseksi. Vaikka Ranskan ankkuri Christine Arron tavoitti lopussa Valko-Venäjää, Valko-Venäjä selviytyi kolmanneksi. Alkuerät Loppukilpailu
| 4 × 400 m |  Venäjä (Julija Petšonkina, Olesja Krasnomovets, Natalja Antjuh, Svetlana Pospelova) | 3.20,95 |  Jamaika (Shericka Williams, Novlene Williams, Ronetta Smith, Lorraine Fenton) | 3.23,29 SB |  Yhdistynyt kuningaskunta (Lee McConnell, Donna Fraser, Nicola Sanders, Christine Ohuruogu) | 3.24,44 SB |
4 × 400 m: Yhdysvallat hylättiin alkuerissä, joten Venäjä nousi loppukilpailun ennakkosuosikiksi. Venäjä johti kilpailua ensimmäisen osuuden jälkeen. Toisena oli Jamaika ja kolmantena Yhdistynyt kuningaskunta. Toisella osuudella Puola nousi kamppailemaan pronssista ja kolmannella osuudella Puola ja Yhdistynyt kuningaskunta saavuttivat toisena juosseen Jamaikan. Jamaikan ankkuri Lorraine Fenton voitti kilpailijansa viimeisellä osuudella ja näin Jamaika saavutti hopeaa. Yhdistynyt kuningaskunta voitti pronssia. Alkuerät Loppukilpailu